Pótfelvételi: körülbelül 10 ezer diákot vettek fel
A diákok is késve tudták meg, hol tanulnak õsztõl, mert a hivatal csak hétfõn értesítette az eredmények jóváhagyásáról az iskolákat.
Az Oktatási Hivatal elnökének becslései szerint a több mint 11 ezer pótfelvételizõbõl körülbelül 10 ezret fel is vettek valamelyik felsõoktatási intézménybe. Pontos számok még nincsenek, mivel néhány iskola késve továbbította az adatokat a Hivatal felé. A diákok is késve tudták meg, hol tanulnak õsztõl, mert a hivatal csak hétfõn értesítette az eredmények jóváhagyásáról az iskolákat.
A Független Hírügynökség kérdésére az OH elnök elmondta: a pótfelvételi keretében felvételt nyert 10 ezer diákból körülbelül 2000-2500 mesterképzésre jelentkezett. Ebbõl 1500 államilag finanszírozott férõhely volt, amit be is töltöttek. A többi diák alap- és osztatlan képzésre, illetve felsõfokú szakképzésre akart bekerülni; ez utóbbi esetében 1000 államilag finanszírozott hely volt.
Pótfelvételire augusztus 13-ig jelentkezhettek azok, akiket az elsõ körben nem vettek fel, illetve még nem jelentkeztek sehová. Összesen több ,mint negyven intézmény 1633 alap- és felsõfokú szakképzése, valamint 573 mesterszakja közül lehetett választani, de csak egy intézménybe és egy szakra lehetett jelentkezni. Nappali képzésre már csak költségtérítéses formában lehetett bekerülni; államilag finanszírozott férõhelyeket csak a mesterképzésben, illetve a felsõfokú szakképzésben tartottak fenn.
A pótfelvételi eljárással kapcsolatos kormányrendelet értelmében az iskolák legkésõbb a jelentkezési határidõ lejárta után 20 nappal döntenek arról, kit vesznek fel. További három napjuk van arra, hogy errõl az Oktatási Hivatalt értesítsék, amelynek a jóváhagyása nélkül nem tehetik közzé a végeredményt. Az Oktatási és Kulturális Minisztérium háttérintézménye némi csúszással, e hét hétfõjén adta meg az engedélyt. Bakonyi László, az OH elnöke szerint azonban a napokban minden jelentkezõ megkapja az értesítést.
Manherz Károly felsõoktatási államtitkár a ponthatárok meghúzása után, július végén azt mondta: összesen 4-5 ezer diák maradhat ki idén a felsõoktatásból. A 96 ezer jelentkezõbõl ugyanis 82 ezret elsõ körben felvettek valamelyik egyetemre, fõiskolára, és õszig sokan bejutnak még valahova a pótfelvételin is.